section_heading: Novija povijest
paragraph_text: Danskom 1448. ovlada dinastija Oldenburg kada sjevernonjemački grof Kristijan VIII. bude izabran danskim kraljem kojega povijest bilježi kao Kristijan I. (1448-1481). Njegovi nasljednici uvest će razne reforme i doći će do značajnih promjena. Sin kralja Fridrika I. (1523. – 1533.), Kristijan III. 1534. – 1559., rođen u Gottorpu 1503. utemeljit će nacionalnu Luteransku crkvu. Nedugo kasnije Kristijan IV. (1588. – 1648.) koji maloljetan nasljeđuje prijestolje 1588. uvodi razne reforme u zakonodavstvu i upravi. Christian je kralj Danske i Norveške, gradi mnoge gradove. Ulaskom u Tridesetogodišnji rat pravi grešku. Nakon rata sa Švedskom 1643. – 1645. Danska gubi neka svoja područja. Sve će ovo ipak rezultirati Velikim sjevernim ratom, u kojem će se protiv Švedske udružiti Rusija, Danska-Norveška Poljska-Litva i Saska, što će potrajati od 1700. do 1721.